கேள்வி: ஆன் ஹாத்வே (நடிகை) - 2005-2008: வயது வந்தோருக்கான பாத்திரங்கள் மற்றும் விமர்சன அங்கீகாரத்திற்கு மாற்றம் என்பது என்ன?
பதில்: ஒரே போன்ற கதா பாத்திரஙக்ளில் நடிப்பதைத் தவிர்ப்பதற்காக ஹாத்வே வயதுவந்த பாத்திரங்களை தேர்ந்தெடுக்கத் தொடங்கினார், "குழந்தைகளுக்கு ஒரு முன்மாதிரியாக இருந்த எவருக்கும் ஒரு நிவாரணம் தேவை" என்று குறிப்பிட்டார், ஆனால் "எனது பார்வையாளர்கள் என்னுடன் வளர்ந்து வருகின்றனர் என்று நினைப்பது அழகாக இருக்கிறது" என்று குறிப்பிட்டார். ஹூட்விங்க்ட் என்ற படத்தில் ரெட் பக்கெட் கதாபாத்திரத்திற்காக தாரா ஸ்ட்ராங் என்பவருக்குப் பதிலாக இவர் குரல் கொடுத்துள்ளார். ''ஹாவோக்'' (2005) என்ற ஒரு திரைப்படத்தில் ஒரு கெட்டுப்போன சமூக ஆர்வலராக நடித்தார். அதன் சில காட்சிகளில் நிர்வாணமாக தோன்றினார். படம் தனது முந்தைய வெளியீடுகளிலிருந்து கருப்பொருளில் வேறுபட்டிருந்தாலும், ஹாத்வே தனது பாத்திரம் மிகவும் முதிர்ந்த நடிகையாகக் காட்டப்படுவதற்கான முயற்சி என்றும் சில படங்களில் நிர்வாணமாக நடிப்பது என்பது அவர் தேர்ந்தெடுத்த கலை வடிவத்தின் ஒரு பகுதியாகும் என்ற தனது நம்பிக்கையை மேற்கோள் காட்டினார். எதிர்மறை விமர்சனங்கள் காரணமாக இந்த படம் அமெரிக்காவில் உள்ள திரையரங்குகளில் வெளியிடப்படவில்லை. 2005 ஆம் ஆண்டு வெளியான நாடகத்திரைப்படமான ப்ரோக்பேக் மவுண்டன், பெண்களை திருமணம் செய்து கொண்ட என்னிஸ் டெல்மார்(ஹீத் லெட்ஜர்), ஜாக் ட்விஸ்ட்(ஜேக் கிலென்ஹால்) ஆகிய இரண்டு ஆண்களுக்கு இடையிலான உணர்ச்சி மற்றும் பாலியல் உறவை சித்தரிக்கும் படமாகும். இதில் ஹாத்தவே ஜாக்கின் மனைவி லூரியனாக நடித்தார். முதலில் இவருக்கு என்னிஸின் மனைவி வேடத்தை மனதில் கொண்டு திரைக்கதை அனுப்பப்பட்டது. ஆனால் அவர் அதைப் படித்த பிறகு அதற்குப் பதிலாக லூரியனாக நடிக்க முடிவு செய்தார். பாத்திரத்தேர்வுக்கான சோதனையின் போது குதிரைச் சவாரி தெரியும் எனப் பொய் சொன்னார். எனவே இயக்குனர் ஆங் லீ அவரை நடிக்க வைத்தார், ஆனால் பின்னர் ஹாத்தவே அதனைக் கற்றுக்கொண்டர். இத்திரைப்படம் விமர்சன ரீதியான பாராட்டைப் பெற்றது. மேலும் இப்படத்திற்காக பல அகாதமி விருது பரிந்துரைக்கப்பட்டது. ரோலிங் ஸ்டோனின் பீட்டர் டிராவர்ஸ், வெரைட்டியின் டாட் மெக்கார்த்தி ஆகியோர் இவர் லூர்யனாக வழங்கிய நடிப்பைப் பாராட்டினர். ப்ரோக்பேக் மவுண்டனின் திரைப்படம் அதன் விருது எண்ணிக்கையை விட முக்கியமானது என்றும், ஒரு நடிகையாக அவர் சொல்ல விரும்பும் கதைகளைப் பற்றி மேலும் அறிந்திருக்க இந்தத் திரைப்படம்அவருக்கு உதவியது என்றும் ஹாத்வே கூறினார். இந்த கட்டத்தில், பார்வையாளர்களை தங்களின் சொந்த வாழ்க்கையின் தாக்கங்களிலிருந்து நகர்த்துவதற்காகவோ அல்லது அவர்களை மகிழ்விக்கவோ தான் பாத்திரங்களில் நடிக்க விரும்புவதை ஹாத்தவே உணர்ந்தார். படிமம்:Anne_Hathaway_at_the_2007_Deauville_American_Film_Festival-01A.jpg லாரன் வெய்ஸ்பெர்கரின் அதே பெயரின் நாவலை அடிப்படையாகக் கொண்ட நகைச்சுவை-நாடகமான தி டெவில் வேர்ஸ் பிராடாவில் ஹாத்தவே நடித்தார். ஒரு சக்திவாய்ந்த ஆடை அலங்கார இதழாசிரியரின்(மெரில் ஸ்ட்ரீப்) உதவியாளரும்ஒரு கல்லூரி பட்டதாரியுமான ஒரு பாத்திரத்தில் ஹாத்தவே நடித்தார். இந்த பாத்திரத்திற்கு அவர் "ஒன்பதாவது தேர்வாக" இருந்தார். இதற்காக ஓர் ஏல நிறுவனத்தில் சில வாரஙகள் தன்னார்வமாகப் பணிபுரிந்தார். அவர் சக நடிகரான எமிலி பிளண்ட் உடன் சேர்ந்து எடை இழப்பு முறையையும் பின்பற்றினார், இதற்காக பசியுடனும் அழுகையுடனும் இருக்க வேண்டியிருந்தது. இந்தப் படத்தில் பணிபுரிவதால் ஆடை அலங்காரத் துறை மீது தனக்கு மிகுந்த மரியாதை ஏற்படுத்தியது என்று ஹாத்தவே கூறினார், இருப்பினும் அவருக்கென தனிப்பட்ட பாணி தான் "இன்னும் சரியாக பெற முடியாத ஒன்று" என்று அவர் ஒப்புக்கொண்டார். தி டெவில் வேர்ஸ் பிராடாவுக்கு நேர்மறையான விமர்சனங்கள் கிடைத்தன ரோஜர் எபர்ட் ஹாத்தவேயை "ஒரு சிறந்த அழகு.... ஒரு பெண்ணை தொழிலில் ஒரு நம்பிக்கையானபெண்ணாக ஆக்குறது" குறிப்பிட்டார். மேலும் ராட்டன் டொமாடோஸ் ஆன் ஹாத்தவே தன் வடிவத்திலும் நடிப்பிலும் தன்னை நிலைநிறுத்திக்கொண்டு நன்கு மிளிர்வதாகக் கண்டறிந்தார். இது அவரது மிகவும் பரவலாகப் பார்க்கப்பட்ட படமாக நிரூபித்தது, உலகளவில் $326.5 மில்லியனுக்கும் அதிகமாக வசூலித்தது. முதலில் நாக்ட் அப் படத்தில் நடித்த ஹாத்தவே தயாரிப்புக்கு முன்பே வெளியேறினார், அவருக்குப் பதிலாக கேத்ரின் ஹெய்கல் நியமிக்கப்பட்டார். எழுத்தாளர்-இயக்குனர் ஜூட் அபாடோ கூற்றுப்படி, ஒரு பெண்ணின் உண்மையான பிரசவக் காட்சிகளைப் நடிப்பதை நடிகை சங்கடமாக உணர்ந்தார். மேலும் இது படத்தின் கதைக்கு உதவாது என்றும் அவர் நம்பினார். 2007 ஆம் ஆண்டில் அவரது ஒரே திரைப்படம் ஜேன் ஆஸ்டின் ஆகும். ஆங்கில எழுத்தாளர் ஜேன் ஆஸ்டின் வாழ்க்கை வரலாற்றை மையமாகக் கொண்ட காதல் நாடகமாகும். 14 வயதிலிருந்தே ஆஸ்டனின் ரசிகரான ஹாத்தவே, ஆஸ்டினின் புத்தகங்களை மீண்டும் வாசிப்பதன் மூலமும், எழுத்தாளரின் கடிதங்களைப் படிப்பது போன்ற வரலாற்று ஆராய்ச்சிகளை நடத்துவதன் மூலமும் இந்த பாத்திரத்திற்குத் தன்னைத் தயாராக்கினார். தனது பிரித்தானிய ஆங்கில உச்சரிப்பை மேம்படுத்துவதற்காக படப்பிடிப்புக்கு ஒரு மாதத்திற்கு முன்பு அவர் இங்கிலாந்துக்குச் சென்றார். சில விமர்சகர்கள் அவரது உச்சரிப்பு மற்றும் நடிப்பில் எதிர்மறையாக கருத்துகளைச் சொன்னாலும், இந்த படத்திற்காக சிறந்த நடிகைக்கான பிரிட்டிஷ் இன்டிபென்டென்ட் ஃபிலிம் விருதைப் பெற்றார்.}} அக்டோபர் 2008 இல், ஹாத்வே என்பிசி லேட்-நைட் ஸ்கெட்ச் நகைச்சுவை ''சனிக்கிழமை இரவு நேரலை'' ஒரு அத்தியாயத்தை தொகுத்து வழங்கினார். மெல் ப்ரூக்ஸின் தொலைக்காட்சித் தொடரான கெட் ஸ்மார்ட்டின் பீட்டர் செகலின் திரைப்படத் தழுவலிலும் அவர் நடித்தார். அதில் அவர் ஏஜென்ட் 99 ஆக நடித்தார். இது போன்ற பாத்திரங்களில் நடிப்தால் தனது "குழந்தை பருவ கனவு நனவாகும்" என்று கூறிய ஹாத்தவே, இதற்காகத் தன்னைத் தயாரிப்பதற்காக தற்காப்புக் கலைகள், நடன நுட்பங்களைக் கற்றுக்கொண்டார். ஒரு அதிரடி காட்சியைப் படமாக்கும் போது, அவர் தனது முழங்காலின் எலும்பு உடைந்து போனது. அவருக்கு 15 தையல்கள் போடப்பட்டன. ஒரு உண்மையான கள முகவர் மற்றும் ஒரு சிறந்த உளவாளியாக வேண்டும் என்று கனவு காணும் ஒரு ஆய்வாளரை மையமாகக் கொண்ட இந்த படம் வருவாய் ரீதியாக வெற்றி பெற்றது. 2008 ஆம் ஆண்டில் ஹாத்வே ஜொனாதன் டெம்மியின் ''ரேச்சல் கெட்டிங்க் மேரீட்'', மர்மத் திரைப்படமான ''பேசஞ்சர்ஸ்'' ஆகிய இரண்டு படங்களில் நடித்தார் அவற்றில் பிந்தையது விமர்சன ரீதியாகவும் வணிக ரீதியாகவும் தோல்வியடைந்தது. ரேச்சல் கெட்டிங் மேரிட் படத்தில் போதைப்பொருள் பயன்படுத்தி, மறுவாழ்வு மையத்திலிருந்து விடுவிக்கப்பட்ட பின்னர், தனது சகோதரியின் திருமணத்திற்காக வீடு திரும்பும் ஒரு இளம் பெண்ணாக நடித்தார். இதில் "முற்றிலும் சுயநலவாதம்" என்று விவரித்த ஒரு கதாபாத்திரத்தை சித்தரிக்கும் ஹாத்தவே, அவரது நடிப்பிற்காக விமர்சன ரீதியான பாராட்டைப் பெற்றார். பீட்டர் டிராவர்ஸ் இந்த பாத்திரத்தில் அவர் "இளமையுடனும் துதுறுப்புடனும்" இருப்பதைக் கண்டார். இதற்காக சிறந்த நடிகைக்கான சிறந்த நடிகைக்கான அகாதமி விருது மற்றும் கோல்டன் குளோப் விருது ஆகியவற்றுக்காகப் பரிந்துரைக்கப்பட்டார்
கேள்வி: ஆன் ஹாத்வே (நடிகை) - 2012-2014: லெஸ் மிசரபிள்சும் கிறிஸ்டோபர் நோலனுடனான திரைப்படங்களும் பற்றி விளக்கவும்.
பதில்: 2012 ஆம் ஆண்டில், எல். பிராங்க் பாம் எழுதிய 1900களின் புதினமான ''தி வொண்டர்ஃபுல் விசார்ட் ஆஃப் ஓஸ்'' என்ற புதினத்திற்கான ஹாத்வேயின் ஒலிவடிவப் பதிப்பு ஆடிபிள் டாட்காமில் வெளியிடப்பட்டது, மேலும் சிறந்த சிறந்த கதை சொல்லிக்கான ஆடி விருது பரிந்துரைக்கப்பட்டது. பின்னர் அவர் கிறிஸ்டோபர் நோலனின் மூன்று தொகுப்புகளாக வந்த ''தி டார்க் நைட்'' படத்தின் இறுதி பாகமான தி டார்க் நைட் ரைசஸில் தந்திரமான, தார்மீக ரீதியாக தெளிவற்ற பூனை கொள்ளைக்காரரான கேட்வுமன் வேடத்தில் நடித்தார். ஹாத்வே எந்தப் பகுதிக்காக பரிசீலிக்கப்படுகிறார் என்று தெரியாமல் பாத்திரத்திற்கான தேர்வில் கலந்துகொண்டார். அவர் மனதில் கார்லி குவின் பாத்திரமாக நடிப்பதை விரும்பினார். ஆனால் நோலனுடன் ஒரு மணி நேரம் பேசிய பின்னரே தனது கேட்வுமன் பாத்திரத்தை ஏற்றுக்கொண்டார். இப்பாத்திரத்திற்காக தனது உடல் கட்டமைப்பிற்காக உடற்பயிற்சிகளை இரட்டிப்பாக்க வேண்டியிருந்தது. மேலும் தற்காப்புக் கலைகளிலும் விரிவாகப் பயிற்சி பெற்றார். கேட் வுமனாக தனது நடிப்பை மேம்படுத்துவதற்காக ஹெடி லாமரின் திரைப்படங்களைப் பார்த்தார். ''தி டார்க் நைட் ரைசஸ்'' விமர்சன ரீதியாக வெற்றி பெற்றது மற்றும் உலகளவில் 1 பில்லியன் டாலருக்கும் அதிகமாக வசூலித்து. இப்படம் 2012 ஆம் ஆண்டின் மூன்றாவது அதிக வசூல் செய்த படமாக மாறியது. ஹாத்தவேயின் நடிப்பு தனிப்பட்ட முறையில் பாராட்டையும் பெற்றது. டாம் ஹூபரின் ''லெஸ் மிஸிரபிள்ஸ்'' என்ற படத்தில், பான்டைன் என்ற காசநோயால் இறக்கும் ஒரு பாலியல் தொழிலாளி வேடத்தில் ஹாத்தவே நடித்தார். இது அதே பெயரின் மேடை இசையின் தழுவல் ஆகும். "ஐ ட்ரீம்ட் எ ட்ரீம்" என்ற இத்திரைப்படத்தின் பாடலை நடிகை பாடிய காட்சிகள் 2012 சினிமாகானில் காட்டப்பட்டன. இந்த பாத்திரத்திற்காக, ஹாத்தவே ஒரு நாளைக்கு 500 கலோரிகளுக்கு குறைவாக உட்கொண்டு 25 பவுண்டுகளை இழந்தார் (11 கிலோ) பாலியல் தொழிலாளர்களை ஆய்வு செய்தும் தனது தலைமுடியை வெட்டியும் பாத்திரத்திற்கேற்ப தன்னை தயார்படுத்திக் கொண்டார். ''தி வாசிங்டன் போஸ்ட்'' இதழ் இவரது நடிப்பை மிகவும் பாராட்டியது. இத்திரைப்படத்தில் நடித்ததற்காக அவர் சிறந்த துணை நடிகைக்கான அகாதமி விருது, கோல்டன் குளோப் விருது, ஸ்கிரீன் ஆக்டர்ஸ் கில்ட் மற்றும் சிறந்த துணை நடிகைக்கான பாஃப்டா விருது ஆகியவற்றை வென்றார். ஜனவரி 2013 இல், ஹாத்தவே பாடிய "ஐ ட்ரீம் அ ட்ரீம்" பாடல் ''பில்போர்டு'' ஹாட் 100 பட்டியலில் 69 வது இடத்தைப் பிடித்தது. படிமம்:Anne_Hathaway_2014_(cropped).jpg'' இன் திரையிடலில் ஹாத்வே]] ''2013 இல் டான் ஜோன்'' என்ற காதல் நகைச்சுவை படத்தை அடுத்து சாங் ஒன் என்ற படத்தில் சிறு வேடத்தில் தோன்றியும் அப்படத்தின் இணைத்தயாரிப்பாளராகவும் இருந்தார். இந்நாடகத் திரைப்படத்தில், அவர் ஒரு மானுடவியல் மாணவராக நடித்தார், அவர் தனது காயமடைந்த சகோதரர் ஹென்றியைப் பார்க்க வீடு திரும்புகிறார். விரைவில் அவருக்கு பிடித்த இசைக்கலைஞரான ஜேம்ஸ் ஃபாரஸ்டருடன் காதல் உறவைத் தொடங்குகிறார் அவரது கதாபாத்திரம் முதலில் 19 வயதுடையதாக எழுதப்பட்டது. ஆனால் படத்தின் எழுத்தாளரும் இயக்குநருமான கேட் பார்கர்-ஃப்ராய்லேண்ட், ஹாத்தவேவை ஒரு வயதான பெண்ணின் பாத்திரமாகவும் நடிக்க வைத்தார். இசையின் குணப்படுத்தும் சக்தி மற்றும் இரண்டாவது வாய்ப்புகளை சித்தரிப்பதே இந்தத் திரைப்படத்தைத் தயாரிக்க முடிவு செய்ததற்கு காரணம் என்று நடிகை கூறினார். படத்தின் ஒலிப்பதிவுக்காக, "அஃப்ரைட் ஆஃப் ஹைட்ஸ்" பாடலுக்காக அவர் குரல் கொடுத்தார். ஜனவரி 2014 இல் 30 வது சன்டான்ஸ் திரைப்பட விழாவில் யு. எஸ். டிராமாடிக் போட்டியில் சாங் ஒன் திரையிடப்பட்டது, இது திரையரங்குகளில் விமர்சகர்களிடமிருந்து கலவையான விமர்சனங்களைப் பெற்றது. வணிக ரீதியாக, படம் அதன் 6 மில்லியன் டாலர் முதலீட்டை மீட்டெடுக்கத் தவறி தோல்விகண்டது.&nbsp; 2014 ஆம் ஆண்டில் வெளியான அனிமேஷன் திரைப்படமான ''ரியோ 2'' இல் ஹாத்வே தனது நகைச்சுவை பாத்திரத்தை மீண்டும் ஏற்று நடித்தார். ஜேமி ஃபாக்ஸ் அவரது மூன்றாவது படம். இது அதன் 103 மில்லியன் டாலர் தயாரிப்புத் தொகையைவிட கிட்டத்தட்ட ஐந்து மடங்கு அதிகமாக வசூலித்தது. 2014 ஆம் ஆண்டில் அவரது ஒரே நேரடி-அதிரடி வெளியீடு கிறிஸ்டோபர் நோலனின் அறிவியல் புனைகதை திரைப்படமான இன்டர்‌ஸ்டெலர் ஆகும். மனிதகுலம் உயிர்வாழப் போராடும் ஒரு டிஸ்டோபியன் எதிர்காலத்தில் அமைக்கப்பட்டுள்ள இது, மனிதகுலத்திற்கு ஒரு புதிய வீட்டைத் தேடி ஒரு புழு துளை வழியாக பயணிக்கும் விண்வெளி வீரர்களைப் பின்தொடர்கிறது. தேசிய வானூர்தியியல் மற்றும் விண்வெளி நிர்வாகம் (ஐக்கிய அமெரிக்கா) விஞ்ஞானி அமேலியா பிராண்டின் பாத்திரத்திற்கு ஹாத்தவே ஈர்க்கப்பட்டார். $165 மில்லியன் செலவில், மேத்யூ மெக்கோனாஹே நடித்த உயர்மட்ட தயாரிப்பு பெரும்பாலும் ஐமாக்ஸ் கேமராக்களைப் பயன்படுத்தி படமாக்கப்பட்டது. ஐஸ்லாந்தில் ஒரு நீர் காட்சியை படமாக்கும் போது அணிந்திருந்த உலர் ஆடை சரியாகப் பாதுகாக்காததால் ஹாத்தவே கிட்டத்தட்ட உறைநிலையை அனுபவித்தார். ''தி இன்டிபென்டன்ட்'' மற்றும் எம்பயர் பத்திரிகையின் விமர்சகர்கள் ஹாத்தவே விண்வெளி அறிவியலாளரின் வேடத்தில் ஒரு மிகப்பெரிய தாக்கத்தை ஏற்படுத்துவதாக விமர்சித்தனர். இன்டர்ஸ்டெல்லர் உலகளவில் $701 மில்லியனுக்கும் அதிகமாக வசூலித்தது, மேலும் சிறந்த நடிகைக்கான சாட்டர்ன் விருதுக்கு ஹாத்வே பரிந்துரைக்கப்பட்டார்.&nbsp;